IVLบุกซื้อกิจการเม็ดพลาสติกที่จีนเป็นครั้งแรก
อินโดรามาเวเนเจอร์สบุกซื้อกิจการโรงงานผลิตเม็ดพลาสติกในจีน
11 พ.ย. 2553

อินโดรามาเวเนเจอร์สบุกซื้อกิจการโรงงานผลิตเม็ดพลาสติกในจีน
นายโซวิค รอย เชาว์ดูรี่ เลขานุการ บริษัทต  อินโดรามาเวนเจอร์ส (IVL)เปิดเผยว่าที่ประชุมคณะกรรมการบริษัทเมื่อวันที่ 10พ.ย.ได้อนุมัติให้บริษัทเข้าซื้อกิจการ โรงงานผลิตเม็ดพลาสติก โดยมีกำลังผลิตประมาณ 406,000 ตันต่อปีจาก Guangdong Shinda UHMWPE Co., Ltd.  ซึ่งมีโรงงานตั้งอยู่ที่เมือง Kaiping มณฑลกวางตุ้งของประเทศจีน  ซึ่งโรงงานผลิตเม็ดพลาสติก PET และผลิตโพลีเอสเตอร์ เส้นใยและเส้นด้าย และผลิตภัณฑ์อื่นที่ใช้ในอุตสาหกรรม
ทั้งนี้ บริษัทได้ลงนามในข้อตกลงการโอนสินทรัพย์กับผู้ขายเมื่อวันที่ 11  พ.ย. 2553 ที่กรุงเทพฯ โดยคาดว่าการซื้อกิจการดังกล่าวจะเสร็จสิ้นในช่วงไตรมาสแรกของปี 2554 ทั้งนี้ขึ้นอยู่กับการขออนุมัติจากหน่วยงานและเงื่อนไขอื่นจากผู้ขาย
อย่างไรก็ตามการออกไปซื้อกิจการในประเทศจีนครั้งนี้ถือเป็นครั้งแรกของ  บริษัท   และถือเป็นก้าวแรกในการดำเนินธุรกิจในประเทศที่มีอัตราการเจริญเติบโตอย่างรวดเร็วด้านการผลิต PET มูลค่าการซื้อกิจการนี้ มีมูลค่าต่ำกว่า  15%  ตามกฎและข้อบังคับของคณะกรรมการตลาดทุน และตลาดหลักทรัพย์แห่งประเทศไทย ว่าด้วยเรื่องการเปิดเผยข้อมูล และการปฏิบัติการของบริษัทจดทะเบียนในการได้มาหรือจำหน่ายไปซึ่งสินทรัพย์ พ.ศ. 2547
นอกจากนี้บริษัทฯ จะจัดตั้งกิจการในรูปแบบเจ้าของคนเดียวซึ่งเป็นต่างชาติ (WFOE) ในประเทศจีน ในการเข้าซื้อกิจการดังกล่าว